ΓΡΑΠΤΗ ΕΡΩΤΗΣΗ P-0109/03

υποβολή: Sebastiano Musumeci (UEN) προς την Επιτροπή

(20 Ιανουαρίου 2003)

Θέμα: Ευρωπαϊκό Ταμείο Αλληλεγγύης για τις φυσικές καταστροφές στην Επαρχία Κατάνης

Οι φυσικές καταστροφές που έπληξαν κατά τους τελευταίους μήνες την Επαρχία της Κατάνης στη Σικελία (σεισμός, έκρηξη της Αίτνας), με τη συνεπακόλουθη απελευθέρωση ηφαιστειακής λάβας, προκάλεσαν το κλείσιμο επί μακρόν του αεροδρομίου της Κατάνης και προκάλεσαν ζημίες στην παραγωγή οπωροκηπευτικών.

Οι φυσικές αυτές καταστροφές γονάτισαν όλους τους παραγωγικούς τομείς, πλήττοντας ιδιαίτερα σφοδρά τον γεωργικό και τον τουριστικό τομέα.

Πρόσφατα συγκροτήθηκε το Ευρωπαϊκό Ταμείο Αλληλεγγύης για τις φυσικές καταστροφές. Ερωτάται η Επιτροπή ποιες κατευθυντήριες γραμμές προτίθεται να ακολουθήσει, κατά τη χρήση του εν λόγω ταμείου, για να στηρίξει μια κοινότητα που επλήγη σκληρά και που ήδη αντιμετωπίζει χρόνια κοινωνικοοικονομική ύφεση.

Απάντηση του κ. Barnier εξ ονόματος της Επιτροπής

(17 Φεβρουαρίου 2003)

Η Επιτροπή ανησυχεί ζωηρά για τις σοβαρές επιπτώσεις που έχει η έκρηξη του ηφαιστείου της Αίτνας στις συνθήκες διαβίωσης, στο φυσικό περιβάλλον και στην οικονομία της επαρχίας της Κατάνης. Έχει επίσης επίγνωση του γεγονότος ότι η συνεχιζόμενη πτώση ηφαιστειακής στάχτης συνεπάγεται κίνδυνογείας πολλών εκ των μελών του τοπικού πληθυσμού.

Το πρόσφατα συσταθέν Ταμείο Αλληλεγγύης της Ευρωπαϊκής Ένωσης (ΤΑΕΕ)(1) αποτελεί μηχανισμό παροχής οικονομικής βοήθειας σε επιλέξιμα κράτη σε περίπτωση μείζονος καταστροφής, για να βοηθήσει τον πληθυσμό, τις περιφέρειες και τις χώρες που θίγονται να επιστρέψουν σε κατά το δυνατόν ομαλές συνθήκες διαβίωσης.

Ωστόσο, η Επιτροπή θα ήθελε ναπενθυμίσει στο Αξιότιμο Μέλος του Κοινοβουλίου ότι το ΤΑΕΕ ιδρύθηκε για να προσφέρει βοήθεια κυρίως σε περίπτωση μειζόνων καταστροφών και τα κριτήρια επιλεξιμότητας είναι μάλλον εξειδικευμένα. Το Ταμείο μπορεί να χρησιμοποιηθεί μόνο για να προσφέρει άμεση οικονομική ενίσχυση σύμφωνα με τα κριτήρια επιλεξιμότητας που αναλύονται στον κανονισμό του ΤΑΕΕ. Η παρέμβαση μπορεί να πραγματοποιείται μόνο για ναποβοηθήσει τη χρηματοδότηση αποκατάστασης μη ασφαλισμένων δημοσίων ζημιών. Το Ταμείο δεν μπορεί να καλύψει οικονομικές ζημίες (π.χ. αγροτών ή στον τουριστικό τομέα).

Επίσης, το Ταμείο αυτό δεν μπορεί να χρησιμοποιηθεί με πρωτοβουλία της Επιτροπής, πρέπει δε ναποβληθεί αίτησηποβοήθησης από την εθνική κυβέρνηση της χώρας, ώστε να κινητοποιηθεί το Ταμείο.

Η Επιτροπή παρέλαβε επίσημη αίτηση από τις ιταλικές αρχές, στις 13 Ιανουαρίου 2003, για να κινητοποιηθεί το Ταμείο Αλληλεγγύης.

Η Επιτροπή βρίσκεται τώρα στο στάδιο εξέτασης του ανωτέρω αιτήματος με βάση τις ληφθείσες πληροφορίες και θα απαντήσει το συντομότερο δυνατό σύμφωνα με τις απαιτήσεις του κανονισμού.

Εξάλλου, η Επιτροπή είναι έτοιμη να εξετάσει κάθε πρόταση των ιταλικών αρχών σχετικά με ενδεχόμενη τροποποίηση του Επιχειρησιακού Προγράμματος 2000-2006 της περιφέρειας της Σικελίας, με σκοπό να συγκεντρωθούν οι πόροι σε δράσεις που μπορούν να αντιμετωπίσουν τα σοβαρότερα προβλήματα κατά εστιασμένο και αποτελεσματικό τρόπο.

Θα μπορούσαν ενδεχομένως να διατεθούν συμπληρωματικοί πόροι, στο πλαίσιο του αποθεματικού επίδοσης. Από το 2004 και μετά, αυτό το αποθεματικό θα χορηγείται στο πρόγραμμα, με τον όρο ότι αποδεικνύεται θετική η ενδιάμεση αξιολόγηση.

Εξάλλου, μπορούν να χορηγηθούν ειδικές ενισχύσεις, στο πλαίσιο των σχετικών με την αγροτική ανάπτυξη κοινοτικών παρεμβάσεων,πέρ της ανασύστασης του παραγωγικού δυναμικού που έχειποστεί ζημίες από φυσικές καταστροφές καιπέρ της εφαρμογής κατάλληλων μέσων πρόληψης.

Όσον αφορά τη Σικελία, οι παρεμβάσεις αυτές, που συγχρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) — Τμήμα Προσανατολισμού, προβλέπονται από το Επιχειρησιακό Περιφερειακό Πρόγραμμα 2000-2006 για τη Σικελία στο πλαίσιο του στόχου 1 των κοινοτικών διαρθρωτικών ταμείων.

Στο πλαίσιο του ανωτέρω προγράμματος, το μέτρο 4.15, δράση Γ) προβλέπει τη δυνατότητα παρέμβασης, κατόπιν φυσικής καταστροφής, ιδίως για επενδύσεις σε έργαποδομών, εκτός της γεωργικής εκμετάλλευσης, που είναι αναγκαία για την ενεργητική προστασία της παραγωγής, καθώς και για επενδύσεις για την ανάκτηση και την ανασύσταση πολυετών καλλιεργειών, ζώων, κτιρίων και έργωνποδομής, μηχανημάτων και εξοπλισμού.

Το μέτρο αυτό θα μπορούσε να εφαρμοστεί μέσω δημόσιας χρηματοδότησης με ποσό ύψους περίπου 20 εκατ. ευρώ, από τα οποία τα 10,4 εκατ. ευρώ θα αποτελούσαν συνδρομή του ΕΓΤΠΕ.

(1) Κανονισμός (ΕΚ) αριθ. 2012/2002 του Συμβουλίου της 11ης Νοεμβρίου 2002 για την ίδρυση του Ταμείου Αλληλεγγύης της Ευρωπαϊκής Ένωσης, ΕΕ L 311 της 14.11.2002.